Landretten ændrer byrettens dom om tiltale for overtrædelse af § 47, stk. 1, i bekendtgørelse nr. 533 af 18. juni 2003 om bekæmpelsesmidler med senere ændringer, således tiltalte straffes... Vis mere
Ret: Østre Landsret (2. instans)
Faggruppe: Straffesag — Bødesag
Sagsemner: Fiskeri, miljø, landbrug og jagt;

/

UDSKRIFT
AF

ØSTRE LANDSRETS DOMBOG
____________

D O M

Afsagt den 9. maj 2011 af Østre Landsrets 14. afdeling

(landsdommerne B. O. Jespersen, Olaf Tingleff og Birgitte Grønborg Juul (kst.))

14. afd. a.s. nr. S-3698-10:

Anklagemyndigheden

mod

Tiltalte

(CPR nr. (Født 1959))

(advokat Mogens Gaarden)

Næstved Rets dom af 7. september 2010 (23-4593/2009) er, med

Procesbevillingsnævnets tilladelse af 1. december 2010, anket af anklagemyndigheden

med påstand om skærpelse, således at bøden forhøjes til mindst 28.000 kr.

Tiltalte har påstået stadfæstelse.

Efter byrettens dom har Plantedirektoratet i en udtalelse af 18. marts 2011 blandt andet

anført:

”…

Plantedirektoratet kan oplyse, at direktoratet i 2010 tilbagetrak tidligere
fremsendte politianmeldelser i 18 sager vedrørende besiddelse af ulovlige danske
plantebeskyttelsesmidler.

…



/

- 2 -

Plantedirektoratet kan oplyse, at de nævnte 18 sager vedrørte mængder på mellem
0,25-6 kg/l …

…

Den i 2010 gennemførte ændring i den administrative praksis for ikke-grove
overtrædelse er nærmere beskrevet i Plantedirektoratets Faglige Nyhed af 11.
oktober 2010. Den Faglige Nyhed findes på direktoratets hjemmeside og blev den
11. oktober 2010 sendt til en bred kreds af interessenter.

…

… Hereft er vil der i tilfælde af ikke-grove overtrædelser i førstegangsfund alene
gives en indskærpelse. Tidligere anmeldte Plantedirektoratet også disse sager.

Denne justering af praksis for politianmeldes ville ikke have haft nogen
betydning i forhold til sagen mod Tiltalte. Denne praksisjustering indebærer, at
der indføres en ”bagatelgrænse” for politianmeldelse, hvilket således ikke ville
have haft betydning for den konkrete sag, hvor mængden på 37 kg ikke kan
betegnes som en bagatel.

…”

Forklaringer

Der er i landsretten afgivet supplerende forklaring af tiltalte samt forklaring af Vidne 2.

Tiltalte har supplerende forklaret blandt andet, at han benyttede Tribunil WP i mange år

i forbindelse med dyrkning af indergræs til golfbaner. Han ophørte hermed i 2005. Han

anvendte vel dengang 10-20 kg om året. Han købte 25-50 kg ad gangen, senest nogle år

før 2005. Stoffet blev opbevaret i hans aflåste kemikalierum. Midlet lå i papkasser med

poser med ca. 3 kg. Ved opblanding af stoffet og udbringning af midlet til markerne,

benyttede han de samme værnemidler, som ved anvendelse af andre

plantebekæmpelses-midler, dvs. åndedrætsværn, handsker, støvler og overtræksbukser.

Midlet skulle opbevares således, at det ikke kom i nærheden af børn.   

Vidne 2 har forklaret blandt andet, at det er hende, der har udfærdiget

Plantedirektoratets udtalelser af 15. september 2010, 29. oktober 2010, 17. februar

2011, 18. marts 2011 og 15. april 2011 til anklagemyndigheden med gennemgang af

direktoratets praksis og oversigt over domme i sammenlignelige sager. Direktoratet

blev



/

- 3 -

tilsynsmyndighed på området i 2006. Efter direktoratets interne retningslinjer fra 2007

er det mængden, der er det vigtigste ved fastsættelsen af størrelserne af bøderne.

Direktoratet lægger betydeligt vægt på resultatet af de tidligere afsagte domme. Når

bødeforslaget er på netop 28.000 kr., hænger det sammen med de forholdsmæssigt

lavere bøder i de øvrige sager, hvor der har været tale om mindre mængder stof.

Landsrettens begrundelse og resultat

Ved udmålingen af bødens størrelse finder landsretten, at der navnlig bør henses til

mængden af bekæmpelsesmidlet, som det er ulovligt at besidde.   

Henset til, at tiltalte erhvervsmæssigt har været i besiddelse af en større mængde af et

ulovligt bekæmpelsesmiddel, at der er tale om et førstegangs tilfælde, samt efter det i

øvrigt i sagen oplyste, finder landsretten, at bøden passende kan fastsættes til 20.000

kr., jf. § 67, stk. 1, nr. 1, jf. § 46, stk. 1, i bekendtgørelse nr. 242 af 18. marts 2011 om

bekæmpelsesmidler, jf. tidligere bekendtgørelse nr. 533 af 18. juni 2003 § 63, stk. 1, nr.

1, jf. § 47, stk. 1, med senere ændringer. Forvandlingsstraffen er fængsel i 14 dage.

T h i  k e n d e s  f o r  r e t :

Byrettens dom i sagen mod Tiltalte ændres, således at tiltalte straffes med en bøde på

20.000 kr. Forvaltningsstraffen er fængsel i 14 dage.

Tiltalte skal betale sagens omkostninger for landsretten.



/